
                    Сабаққа өзіндік талдау жасау

 Білім беру саласы: «Қатынас»
Ұйымдастырылған оқу іс-әрекетінің түрі: 
«Тіл дамыту».
Сабақтың тақырыбы: «Мақта қыздың тапсырмасы» . 

Алдыма қойған мақсаттарым: 
I.Негізгі тапсырмалар: 
Мақсаты:
- Мектеп жасына дейінгі баланың шығармашылығын ертегі  түрлері арқылы дамытып, сөйлеу қабілеттерін жан - жақты жетілдіру;
- Сабақ барысында «Салауатты –өмір салтын» ұстана отырып, ойын арқылы денсаулықты сақтау технологиясын қолдану.Әртүрлі жаттығу шараларын жүзеге асыру.
- Қазақ тіліне деген құрмет сезімдеріне тәрбиелеу.
Міндеттері:
• Балалардың тілін, сөйлеу мәдениеті мен дүниетанымын дамыту.
• Балаларды адамгершілікке баулу.
• Баланың қиялын есте сақтауын шығармашылық қабілетін дамыту, өткен сабақтарды қайталап бекіту,еске түсіру. Театрлық іс - әрекетті ертегілерді пайдалана отырып ойын,тілдік қорын  дамыту.
• Баланың әлеуметтік және эмоционалдық дамуына жағдай жасап, әр баланың жеке дара әртістік, шығармашылық қасиеттерін ескере отырып, өзін қоршаған ортаға, адамдарға, құрбыларына, өзіне деген қарым - қатынас мәдениетін қалыптастыру.


II.Тәрбиелік тапсырмалар: 
1.Балалардың патриоттық сезімге тәрбиелей отырып,шығармашылықтарын арттыру; 
2.Эстетикалық тәрбиелерін қалыптастыру; 
3.Ұжымда бір-бірін тыңдап,үлкеннің тілін алуға дағдыландыру. 
 Сабақта үш бірдей мақсат қолданылды: 
Білімділік, шығармашылықтарын  жан-жақты дамыту және тәрбиелеу. 
Мынандай технологияларды қолдандым: 
1.Шығармашылығын арттыру; 
2.Ойын технологиясы; 
3.Актерлік шеберлік; 
4.Жекелей даму технологиясы ;
5.Еске түсіре дамыту технологиясы. 
6.Денсаулықты қорғау технологиясы.
Мен мұнда  денсаулықты қорғау технологиясы барысында төрт жаттығу қолдандым;
Біріншісі «Паравоз» ойыны арқылы балалар бір-бірінің арқасына саусақтардың көмегімен нүктелік массаждар жасады.
Екіншісі; «Ғажайып сандықша» мұнда сандықшадан  шыққан аңдардың атын атап,қай ертегіде кездесетінін еске түсіреміз және жүрісін салу арқылы аяқ бұлшық еттерін  шынықтыру.
Үшіншісі; Ауладағы жапырақтарды үрлеп ойнадық.Яғни,үрлеу арқылы өкпе мен тыныс алу жолдарын жаттықтырамыз.
Төртіншісі; «Сиқырлы кілемше»  кілемшеде көзді жұмып-ашу арқылы,көздеріміздің бұлшық еттерін  шынықтырамыз.
Осы атап өткен технологиялардың барлығы ойдағыдай жүзеге асты.
Сабақтың барлық бөлімдері бір-бірімен тығыз байланыста болды,өз ретімен ауысып отырды.
 Бірінші бөлімнен бастап,балалар сабаққа белсене араласты.
Балалардың сабаққа деген қызығушылықтары артып,актерлік шеберліктерін көрсете алды. Осы сабақ барысында әр баланың жеке білім деңгейі анықталып,ой- қабілеттері дами отырып,бір-біріне,қоршаған ортаға, үлкендерге деген мәдени қарым-қатынастары,достық сезімдері оянып,ұштала түсті.Мен жоғарыда атап өткен барлық мақсаттарыма толықтай қол жеткіздім.

Назарларыңызға рахмет!

